Държавен вестник, бр. 30, 2014 г., стр. 29

БРОЙ  30	
Д Ъ Р Ж А В Е Н  В Е С Т Н И К 	
СТР.  29  
3. Държавата-окупатор може поради съо­
бражения за сигурност да разоръжи персонала 
на гражданската защита.
4. Държавата-окупатор не може да откло­
нява от прякото им предназначение или да 
реквизира сгради или материална част, които 
принадлежат на службите на гражданската 
защита или се използват от тях, ако такова 
отклоняване или реквизиране би нанесло 
вреда на цивилното население.
5. В случай че общото правило, изложено 
в параграф 4, продължи да бъде спазвано, 
държавата-окупатор може да реквизира или 
да отклони такива ресурси при следните спе­
цифични условия:
а) ако сградите или материалната част са 
необходими за други нужди на цивилното 
население; и
b) ако реквизицията или отклоняването 
продължи само докато съществува такава 
необходимост.
6. Държавата-окупатор не може да отклоня­
ва от предназначението им или да реквизира 
убежища, които са предвидени за употреба 
от цивилното население или необходими за 
това население.
Член 64 – Цивилни служби на гражданската 
защита на неутрални или други държави, 
които не са страни в конфликта, и междуна­
родни координиращи организации
1. Разпоредбите на членове 62, 63, 65 и 66 
се прилагат и по отношение на персонала и 
материалната част на цивилните служби на 
гражданската защита на неутрални или други 
страни, които не са страни в конфликта, из­
пълняващи задачи по гражданската защита, 
предвидени в член 61, на територията на някоя 
участваща в конфликта страна със съгласието 
и под контрола на тази страна. Съответната 
неприятелска страна се уведомява за оказ­
ването на такава помощ във възможно най-
кратък срок. При никакви обстоятелства тази 
помощ не може да бъде считана за намеса 
в конфликта. Тази дейност обаче трябва да 
бъде осъществявана при надлежно зачитане 
интересите на сигурността на съответните 
участващи в конфликта страни.
2. Участващите в конфликта страни, по­
лучаващи помощта, до която се отнася пара­
граф 1, и Високодоговарящите страни, които 
я предоставят, са задължени да улесняват 
международната координация на такива 
действия на гражданската защита, когато това 
е необходимо. В такива случаи разпоредбите 
на тази глава се отнасят и до съответните 
международни организации.
3. На окупирана територия държавата-
окупатор може да не допусне или да ограни­
чи такава дейност на цивилните служби на 
гражданската защита на неутрални или други 
държави, неучастващи в конфликта, и на 
международните координиращи организации 
само в случай, че тя е в състояние да обезпечи 
адекватното изпълнение на задачите по граж­
данската защита със свои собствени ресурси 
или с ресурси на окупираната територия.
Член 65 – Преустановяване на закрилата
1. Закрилата, на която имат право цивилни­
те служби на гражданската защита и техният 
персонал, сгради, убежища и материална част, 
не може да бъде прекратена освен ако те из­
вършват или се използват за извършването, 
извън преките им задачи, на действия във 
вреда на противника. Закрилата обаче може 
да бъде прекратена само след отправянето на 
своевременно предупреждение, определящо 
при всички подходящи случаи разумни сро­
кове, и след като това предупреждение не е 
дало резултат.
2. За действия във вреда на противника не 
могат да бъдат считани:
а) изпълнението на задачи по гражданската 
защита под ръководството или контрола на 
военните власти;
b) обстоятелството, че цивилният персо­
нал на гражданската защита осъществява 
сътрудничество с лица от състава на въоръ­
жените сили при изпълнението на задачи по 
гражданската защита или че известен брой 
военнослужещи са прикрепени към цивилните 
служби на гражданската защита;
c) обстоятелството, че изпълнението на 
задачи по гражданската защита би могло 
същевременно да облагодетелства пострадали 
военнослужещи и по-специално лица, излезли 
от строя.
3. За действие във вреда на противника не 
може да бъде считано и обстоятелството, че 
цивилният персонал на гражданската защита 
носи леко лично оръжие за поддържане на 
реда или за самоотбрана. Независимо от това 
в районите, където се водят или е възможно 
да започнат бойни действия по суша, участ­
ващите в конфликта страни са задължени да 
предприемат необходимите мерки, за да може 
това въоръжение да бъде ограничено до ръчно 
стрелково оръжие, като например пистолети 
или револвери, за да се улесни разграничава­
нето на персонала на гражданската защита 
от комбатантите (бойците). Дори ако лицата 
от персонала на гражданската защита в тези 
райони носят друго леко лично оръжие, те 
следва да бъдат зачитани и закриляни веднага 
след като бъдат признати за такива.
4. Формирането на цивилни служби на 
гражданската защита по военен образец, както 
и задължителната служба в тях също така не 
ги лишават от закрилата, която им е предос­
тавена съгласно разпоредбите на тази глава.